**Vážení rodičia a priatelia školy,**

**pomôžte Vašim deťom skvalitniť činnosť v ZŠ s MŠ darovaním 2% z dane!**

Zákon Vám umožňuje darovať 2 % zo svojich daní z príjmov neziskovej organizácii, ako je aj naše **Občianske združenie Viničiarik**.

Od roku 2016 je Občianske združenie Viničiarik spoločné pre ZŠ s MŠ Viničné.

Vaše 2 % pre nás znamenajú prejavenie dôvery a podporu v rozvíjaní našich aktivít v prospech Vašich detí. Využite možnosť rozhodnúť sa o Vašich 2%, inak celú daň odvediete štátu! Oslovte aj svojich priateľov. Táto pomoc Vás nič nestojí.

Finančné prostriedky budú použité na:

* materiálno-technické vybavenie školy a škôlky
* didaktické pomôcky pre deti a žiakov
* skvalitnenie výchovno-vzdelávacieho procesu na škole
* podporu a realizáciu mimoškolských aktivít

**Fyzická osoba – zamestnanec**:

ak sa rozhodnete darovať nám 2% zo svojich daní z príjmu,**pripravili sme pre Vás Vyhlásenie o poukázaní podielu zaplatenej dane z príjmov,** ktoré vyplníte, priložíte od zamestnávateľa potvrdenie o zaplatení dane z príjmov a prinesiete do školy alebo na daňový úrad. Škola potom doručí všetky vyhlásenia a potvrdenia na daňový úrad.

**Právnická osoba poukazuje 2% z dane priamo v daňovom priznaní – časť IV.**

Termín ukončenia prijímania daru vo forme 2% v škole je **24. apríl 2017.** Do 30. apríla 2017 musia byť tlačivá doručené na príslušnom daňovom úrade.

**ĎAKUJEME, ŽE POMÁHATE POMÁHAŤ !**

**Mgr. Jana Chrappová, riaditeľka ZŠ s MŠ**